ગત તા.૪ મે, ૨૦૧૬એ રાજ્ય સરકાર દ્વારા પ્રથમ તબક્કે ગાંધીબ્રિજના પશ્ચિમ છેડે કુલ ૩૫૨૦ ચો.મી. ક્ષેત્રફળના કુલ રૂ.૧૬૧૦ કરોડ બેઝ પ્રાઈઝના બે કોમર્શિયલ પ્લોટ હરાજીથી વેચવા માટે ખાસ મંજૂરી અપાઈ હતી. પ્રથમ તબક્કામાં જે બે પ્લોટ વેચાણ માટે મુકાયા હતા તે પૈકી એક પ્લોટ શેખપુર ખાનપુર ગામમાં રે. સર્વે નંબર ૩૫૫નો હોઈ તેનો પ્લોટ એરિયા ૧,૨૮૦ ચો.મી. તેમજ મંજૂરી માત્ર બિલ્ટઅપ એરિયા ૧૬,૭૭૩ ચો.મી. છે. આ પ્લોટ ઉપર ૭૫.૬ મીટર ઊંચાઈમાં ત્રણ બેઝમેન્ટ વત્તા ગ્રાઉન્ડ ફલોટ વત્તા ૧૭ માળનાં બાંધકામને મંજૂરી મળી હોઈ તેની તળિયાની કિંમત રૂ.૧૦૦.૬૪ કરોડ રખાઈ છે.